आतंकी पन्नू बोला- पंजाब का हल खालिस्तान; अमृतपाल को लेकर श्री अकाल तख्त जत्थेदार पर भड़का
SFJ Gurpatwant Pannu; Amritpal Singh jathedar Giani Harpreet singh | Khalistan Slogans Talwandi Sabo सिख फॉर जस्टिस (SFJ) के आतंकी गुरपतवंत सिंह पन्नू ने एक बार फिर खालिस्तान के नारे पंजाब में लिखवा दिए हैं।
सिख फॉर जस्टिस (SFJ) के आतंकी गुरपतवंत सिंह पन्नू ने एक बार फिर खालिस्तान के नारे पंजाब में लिखवा दिए हैं। इस बार यह नारे 324वें खालसा दिवस से चार दिन पहले बठिंडा के तलवंडी साबो में लिखे गए हैं, जहां बैसाखी व खालसा साजना दिवस के अवसर पर बड़े स्तर पर कार्यक्रम आयोजित करवाया जा रहा है।
आतंकी गुरपतवंत सिंह पन्नू ने यह नारे तलवंडी साबो के माता साहिब कौर गर्ल्स कॉलेज के बाहर लिखवाए हैं। पन्नू ने इसकी वीडियो भी बनाकर वायरल की है। जिसमें वह साफ तौर पर बोल रहा है कि पंजाब का हल खालिस्तान ही है।
गौरतलब है कि कुछ दिनों के बाद तलवंडी साबो में श्री दमदमा साहिब में खालसा साजना दिवस और बैसाखी के अवसर पर 12 से 14 अप्रैल तक विशेष धार्मिक समागम का आयोजन किया जा रहा है। जिसे लेकर सुरक्षा के मद्देनजर श्री दमदमा साहिब के पास विशेष सुरक्षा के इंतजाम किए गए हैं। इसके बावजूद यहां आतंकी पन्नू की तरफ से खालिस्तान के समर्थक में नारे लगाए गए हैं।
अमृतपाल के सरेंडर की बात पर भड़का आतंकी
बीते दिनों श्री अकाल तख्त साहिब के जत्थेदार ज्ञानी हरप्रीत सिंह की तरफ से अमृतपाल सिंह को सरेंडर करने की हिदायत दी गई है। जिस पर विदेश में बैठा SFJ का आतंकी गुरपतवंत सिंह पन्नू फिर भड़क गया है।
जत्थेदार को आतंकी की नसीहत
आतंकी पन्नू ने अपने वीडियो में ज्ञानी हरप्रीत सिंह को नसीहत दी है। आतंकी पन्नू ने कहा कि अमृतपाल सिंह की अपनी रणनीति है, अगर चढ़दीकला का संदेश नहीं दे सकते तो उसे सरेंडर करने के लिए कहना गलत है।